b"\n_START_ARTICLE_\nFernando Ossa\n_START_SECTION_\nExpedici\xc3\xb3 al nevat Ojos del Salado i defunci\xc3\xb3\n_START_PARAGRAPH_\nEl 24 de desembre de 2014, Ossa formava part d'una expedici\xc3\xb3 de tres persones (Paco Vicario, David Serra i el mateix Ossa) encaminada a coronar el volc\xc3\xa0 en actiu m\xc3\xa9s alt del m\xc3\xb3n, el Nevado Ojos del Salado, un estratovolc\xc3\xa0 situat a la serralada dels Andes, a la frontera entre Xile i Argentina._NEWLINE_El dia 28 de desembre el grup es disposava a efectuar un altre tram de l'ascensi\xc3\xb3, per\xc3\xb2 Ossa comen\xc3\xa7\xc3\xa0 a trobar-se malament, pel qual va decidir interrompre l'ascens i romandre al camp 2, situat a uns 6500 metres d'altura al flanc argent\xc3\xad del volc\xc3\xa0. Paco Vicario romangu\xc3\xa9 amb Ossa; mentre que David Serra continu\xc3\xa0 l'ascens amb una parella d'alpinistes argentins. Malauradament, l'estat d'Ossa havia empitjorat quan Serra retorn\xc3\xa0 al punt on aquest i Vicario s'havien aturat, de tal manera que Serra va continuar el descens fins a Fiambal\xc3\xa1 per donar l'alarma i iniciar l'operatiu de rescat._NEWLINE_Despr\xc3\xa9s d'algunes aproximacions en vehicles tot terreny fins a 5600 metres d'altura per tal de rescatar als alpinistes que descendien i instal\xc2\xb7lar un punt de primera assist\xc3\xa8ncia a Ossa un cop aquest fos extret del camp 2, els primers intents de rescat amb helic\xc3\xb2pter resultaren infructuosos a causa del mal temps i l'altura a la qual es trobaven els dos alpinistes atrapats. A m\xc3\xa9s, l'endem\xc3\xa0 (29 de desembre) Ossa va caure inconscient, i el 31 de desembre es van iniciar els treballs per rescatar als dos alpinistes per via terrestre, tant des de la vessant argentina com xilena, mentre s'esperava la incorporaci\xc3\xb3 a les tasques de rescat d'un helic\xc3\xb2pter m\xc3\xa9s potent, capa\xc3\xa7 d'elevar-se m\xc3\xa9s enll\xc3\xa0 dels 6000 metres. L'aparell en q\xc3\xbcesti\xc3\xb3 viatjava des de Valpara\xc3\xadso, i el seu trasllat es veia dificultat pel mal temps. Ossa, debilitat per la seva condici\xc3\xb3 i l'espera durant m\xc3\xa9s de tres dies a gaireb\xc3\xa9 6000 metres d'altura, traspass\xc3\xa0 l'endem\xc3\xa0, 1 de gener de 2015. Aix\xc3\xad ho comunic\xc3\xa0 Paco Vicario a l'equip de rescat que ascendia per auxiliar-los, en tant que ja havia comen\xc3\xa7at el descens pel seu propi peu."